

 **Gradsko vijeće**

KLASA:944-01/20-01/04

URBROJ:2186/18-02/1-20-5

Ludbreg, 17. srpnja 2020. g. PRIJEDLOG

Na temelju članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 33. Statuta Grada Ludbrega («Službeni vjesnik Varaždinske županije», br. 23/09, 17/13, 40/13 – pročišćeni tekst, 12/18, 55/18-pročišćeni tekst, 40/19 i 13/20), Gradsko vijeće Grada Ludbrega na 22. sjednici održanoj 17. srpnja 2020. g., donosi sljedeće

###### R J E Š E N J E

***o raspisivanju natječaja za prodaju zemljišta***

***u „Gospodarskoj zoni sjever“ u Ludbregu***

**PREDMET NATJEČAJA**

## Članak 1.

(1) Raspisuje se javni natječaj za prikupljanje pisanih ponuda za prodaju **zemljišta u „Gospodarskoj zoni sjever“ u Ludbregu**, i to:

1. **čkbr. 445/2 –** oranica Rakitje od 1010 m2, upisana u **zk.ul.br. 3318 k.o. Ludbreg**,
2. **čkbr. 446/2** – oranica Rakitje od 1425 m2, upisana u **zk.ul.br. 3103 k.o. Ludbreg**,
3. **čkbr. 447/2 –** oranica Rakitje od 514 m2, upisana u **zk.ul.br. 3318 k.o. Ludbreg**,
4. **čkbr. 448/2 –** oranica Rakitje od 712 m2, upisana u **zk.ul.br. 3318 k.o. Ludbreg**,
5. **čkbr. 448/3 –** oranica Rakitje od 260 m2, upisana u **zk.ul.br. 3318 k.o. Ludbreg**,
6. **čkbr. 450/2** – oranica Rakitje od 464 m2, upisana u **zk.ul.br. 2502 k.o. Ludbreg**,
7. **čkbr. 451/2** – oranica Rakitje od 554 m2, upisana u **zk.ul.br. 385 k.o. Ludbreg**,
8. **čkbr. 452/2** – oranica u Rakitju o 598 m2, upisana u **zk.ul.br. 3318 k.o. Ludbreg**,
9. **čkbr. 453/2 –** oranica Rakitje od 996 m2, upisana u **zk.ul.br. 3318 k.o. Ludbreg,**
10. **čkbr. 454/2 –** oranica Rakitje od 1110 m2, upisana u **zk.ul.br. 3318 k.o. Ludbreg**,
11. **čkbr. 455/2 –** oranica u Rakitju od 10 m2, upisana u **zk.ul.br. 3318 k.o. Ludbreg**,
12. **čkbr. 396** – put Rakitje od 8101 m2, upisana u **zk.ul.br. 315 k.o. Ludbreg**,
13. **čkbr. 2706/2** – put Rakitje od 641 m2, upisana u **zk.ul.br. 3200 k.o. Ludbreg**.
14. **čkbr. 3955/2** – cesta Tri lipe od 2601 m2, upisana u **zk.ul.br. 3309 k.o. Ludbreg**,
15. **čkbr. 3955/4** – cesta Tri lipe od 876 m2, upisana u **zk.ul.br. 3309 k.o. Ludbreg**,

(2) U pogledu svih čestica iz stavka 1. ovog članka, ponuda se može istaknuti samo za sve čestice zajedno.

(3) Čestice iz stavka 1. ovog članka same za sebe ne predstavljaju građevnu parcelu na kojoj je moguće graditi već se ista može formirati samo zajedno s okolnim parcelama sukladno Urbanističkom planu uređenja „Gospodarske zone sjever“ u Ludbregu („Službeni vjesnik Varaždinske županije“, broj 48/2015. i 83/2018.) i njegovim izmjenama i dopunama.

(4) Za određene čestice iz stavka 1. ovog članka, i to čkbr. 396, 2706/2, 3955/2, 3955/4, sve u k.o. Ludbreg, u tijeku je provedba Geodetskog elaborata od 16.04.2020, Broj elaborata: 84/2020, Broj elaborata iz Zbirke GE: 11/2020, izrađenog po Uredu ovlaštenog inženjera geodezije vl. Milan Mirčetić, i imati će broj čestice, površinu i kulturu kako je naprijed opisano.

(5) U pogledu čkbr. 396 k.o. Ludbreg, u zemljišnim knjigama upisana je stvarna služnost u korist HEP d.o.o.

(6) U pogledu čkbr. 396 k.o Ludbreg, na dijelu zemljišta položen je magistralni vodovod pa je kupac ovog zemljišta i investitor kod smještaja budućih gospodarskih objekata dužan voditi računa na predmetnu okolnost.

(7) U pogledu čkbr. 454/2 k.o Ludbreg, na dijelu zemljišta položen je električni vod pa je kupac ovog zemljišta i investitor kod smještaja budućih gospodarskih objekata dužan voditi računa na predmetnu okolnost.

(8) U pogledu čkbr. 2706/2 k.o Ludbreg, na dijelu zemljišta položen je električni vod pa je kupac ovog zemljišta i investitor kod smještaja budućih gospodarskih objekata dužan voditi računa na predmetnu okolnost.

(8) U pogledu čkbr. 2706/2 k.o Ludbreg, cijelom dužinom zemljišta položen je plinovod pa je kupac ovog zemljišta i investitor kod smještaja budućih gospodarskih objekata dužan voditi računa na predmetnu okolnost.

(9) U pogledu čkbr. 445/2, 446/2, 447/2, 448/2, 3955/2, 450/2, 451/2, 452/2, 453/2 i 454/2, sve u k.o Ludbreg, kroz dijelove zemljišta prolazi električni dalekovod pa je kupac ovog zemljišta i investitor kod smještaja budućih gospodarskih objekata dužan voditi računa na predmetnu okolnost.

(10) Kupac zemljišta navedenog u ovom članku gdje je položena opisana komunalna infrastruktura, obvezuje se da će u korist vlasnika infrastrukture, na njegov zahtjev izdati uknjižbeno očitovanje podobno za upis prava služnosti u zemljišne knjige, u roku od 30 dana od dana primitka takvog zahtjeva.

**POČETNI IZNOS KUPOPRODAJNE CIJENE**

**Članak 2.**

(1) **Ukupni početni iznos kupoprodajne cijene** za sve nekretnine iz članka 1. ovog Rješenja **iznosi 100,00 kn/m2, tj. za ukupnu površinu od 19.872 m2, iznosi 1.987.200,00 kn**.

(2) Početni iznos kupoprodajne cijene od 100,00 kn/m2 određen je kao poticajni iznos za razvoj poduzetništva na području Grada Ludbrega, sukladno svim ranijim cijenama kod raspisanih natječaja za prodaju zemljišta u gospodarskim zonama Grada Ludbrega, budući da su „Prosječne tržišne vrijednosti poljoprivrednih i građevinskih zemljišta na području katastarskih općina Grada Ludbrega“, utvrđene od Porezne uprave, Područnog ureda Varaždin, Ispostave Ludbreg, od 24.01.2020. (KLASA:410-20/20-01/3, URBROJ:513-07-05-03/20-02), više nego one istaknute u ovom natječaju, a za građevinsko zemljište na području k.o. Ludbreg iznose 150,46 kn za zemljište do 1.000 m2, 200,00 kn za zemljište od 1.000 do 3.000 m2, te 278,47 m2 za zemljište veće od 3.000 m2.

(3) Kupac je ponuđeni iznos kupoprodajne cijene dužan uplatiti Gradu Ludbregu odmah kod sklapanja kupoprodajnog ugovora.

**ROK ZA PODNOŠENJE PONUDA**

**Članak 3.**

(1) Natječaj se provodi u krugovima do prodaje navedene nekretnine.

(2) Svaki krug natječaja iznosi u pravilu 15 dana, a započinje, zavisno od dana objave natječaja na oglasnoj ploči Grada Ludbrega, 1. i završava 15. dana pojedinog kalendarskog mjeseca u godini, odnosno započinje 16. dana a završava istekom kalendarskog mjeseca.

(3) Po isteku pojedinog natječajnog kruga izvršit će se otvaranje ponuda dostavljenih u tom krugu i između njih izvršiti odabir najpovoljnijih ponuda.

**JAMSTVO KOD PODNOŠENJA PONUDE**

**Članak 4.**

(1) Kao garanciju ozbiljnosti ponude, svaki je ponuditelj dužan položiti **jamčevinu u iznosu od 10%** od početnog iznosa kupoprodajne cijene istaknute u ovom natječaju.

(2) Jamčevina se uplaćuje u korist Proračuna Grada Ludbrega IBAN HR9123400091824400005, poziv na broj HR68 7757-OIB kupca, te se obračunava u ukupni iznos cijene.

(3) Ponuditelju koji ne uspije svojom ponudom, uplaćena će se jamčevina vratiti odmah po odabiru najpovoljnije ponude.

(4) Ponuditelj čija je ponuda utvrđena kao najpovoljnija, u slučaju odustanka od ponude gubi pravo na povrat uplaćene jamčevine.

**UPUTE ZA SASTAVLJANJE PONUDE**

**Članak 5.**

(1) Ponuditelji mogu biti domaća i strana trgovačka društva ili obrti ako ispunjavaju zakonom predviđene uvjete za stjecanje prava vlasništva.

(2) Ponude se dostavljaju u zatvorenim omotnicama na adresu: Grad Ludbreg, Trg Sv. Trojstva 14, Ludbreg, s naznakom na omotnici »ZA NATJEČAJ – PRODAJA ZEMLJIŠTA U „GZS“ U LUDBREGU» – NE OTVARAJ«.

(3) **Ponuda na natječaj treba sadržavati:**

1. naziv ponuditelja, sjedište i OIB,
2. oznaka nekretnina za koje se dostavlja ponuda,
3. visina ponuđene kupoprodajne cijene,
4. potpis i pečat ponuditelja.

(4) **Uz ponudu se kao dokaz sposobnosti natjecatelja prilaže:**

1. poslovni plan koji sadrži: vrstu objekta/objekata koji se planiraju graditi na kupljenom zemljištu, opis proizvodnog procesa koji će se obavljati na kupljenom zemljištu, visinu i izvor planiranog ulaganja u gradnju i opremanje prostora, planiran rok za dovršetak poslovnog objekta/objekata,
2. izvod iz odgovarajućeg registra u kojem je ponuditelj kao gospodarski subjekt registriran,
3. BON-1 (podaci o bonitetu) za posljednju obrađenu poslovnu godinu i BON-2 (podaci o solventnosti), ne stariji od 30 dana od dana podnošenja ponude – za trgovačka društva, odnosno BON-2 ne stariji od 30 dana od dana podnošenja ponude – za obrtnika,
4. dokaz o uplaćenoj jamčevini.

(5) Neće se razmatrati nepravovremene i nepotpune ponude, te ponude osoba koja imaju nepodmirenih obveza (komunalne naknade, komunalnog doprinosa, obveze izgradnje objekata i sl.) prema Gradu Ludbregu.

**OTVARANJE PONUDA**

**Članak 6.**

(1) Podnositelji ponuda mogu prisustvovati otvaranju ponuda ako to navedu na omotnici u kojoj se nalazi ponuda.

(2) Otvaranje zaprimljenih ponuda izvršit će Komisija za imovinsko-pravna pitanja Grada Ludbrega a odluku o odabiru najpovoljnijeg ponuditelja donosi Gradsko vijeće.

**KRITERIJI ZA ODABIR NAJPOVOLJNIJE PONUDE**

**Članak 7.**

(1) Najpovoljnija ponuda je ponuda koja je uzeta u razmatranje i sadrži najvišu ponuđenu kupoprodajnu cijenu.

(2) U slučaju da dva ili više ponuditelja ponude isti iznos cijene za istu česticu, usmenim će se nadmetanjem između tih ponuditelja utvrditi najpovoljnija ponuda, a najmanji iznos za koji se ponuda može povećati je 1.000,00 kn.

**PRIJELAZNE I ZAVRŠNE ODREDBE**

**Članak 8.**

(1) Ovo Rješenje stupa na snagu danom donošenja, a objavljuje se na oglasnoj ploči i web stranici Grada Ludbrega s danom 01. kolovoza 2020. g.

(2) Stupanjem na snagu ovog Rješenja prestaje važiti Rješenje o raspisivanju natječaja za prodaju zemljišta u „Gospodarskoj zoni sjever“ u Ludbregu – 2. dio, od 25.03.2020. g., (KLASA:944-01/18-01/08, URBROJ:2186/18-01/1-20-34), kojeg je raspisao gradonačelnik Grada Ludbrega, budući da na predmetni natječaj nije pristigla niti jedna ponuda, a sve čestice iz predmetnog natječaja, i to čkbr. 446/2, 450/2 i 451/2 u k.o. Ludbreg, obuhvaćeni su ovim Rješenjem.

 Predsjednik

 Gradskog vijeća

 Antun Šimić